True Detective

True Detective er en amerikansk fjernsynsserie skapt av Nic Pizzolatto. Serien hadde premiere 12. januar 2014 på HBO.

Handlingsreferat

Sesong 1 
I 2012 blir to tidligere etterforskere fra Louisiana State Police's Criminal Investigations Division, Rustin «Rust» Cohle og Martin «Marty» Hart, innkalt til avhør av etterforskerne Maynard Gilbough og Thomas Papania, for å diskutere en etterforskning på en kvinne kalt Dora Lange fra 1995. Men Rustin eller Martin har aldri møtt eller snakket med hverandre siden en krangel om Martins kone Maggie Hart (spilt av Michelle Monaghan) over ett tiår tidligere.

Men veldig mange av de gamle dokumentene angående den tidligere mord-etterforskningen deres ble tidligere ødelagt på grunn av orkanen Rita. Så de to etterforskningene blir bedt om å fortelle historien om deres arbeidsforhold, personlige liv, og etterforskningen om Dora Lange-saken, samt en rekke andre relaterte enkelt-saker - ettersom nye beviser kan tyde på at gjerningsmannen fra den tidligere drapssaken fremdeles er på frifot.

Sesong 2 
California Highway Patrol-offiser Paul Woodrugh (spilt av Taylor Kitsch) oppdager den døde kroppen til en kommunalt ansatt som var involvert i en stor eiendom-avtale. Gitt den tvetydige jurisdiksjonen til åstedet, får to andre offiserer, etterforsker Raymond Velcoro (spilt av Colin Farrell) og politi-betjenten Antigone Bezzerides (spilt av Rachel McAdams) sammen med Woodrugh i oppdrag å etterforske mordet. Forbrytelsen involverer snart Frank Semyon (spilt av Vince Vaughn) en karriere-kriminell.

Men de tre etterforskerne, sammen med Frank Semyon, innser raskt at en hemmelig, stor konspirasjon står på spill. Men dette involverer også drapsofferets bånd til byens dypere korrupsjon, og mange innbyggere i byen har en rekke hemmeligheter som ikke tåler dagens lys.

Sesong 3 
Historien foregår over tre separate tidsperioder. I 1980 etterforsker detektivene Wayne Hays (spilt av Mahershala Ali) og Roland West (spilt av Stephen Dorff) en veldig makaber forbrytelse, som også involverer to små savnede barn.

I 1990 blir Hays og West stevnet for en rettssak, på grunn av et stort gjennombrudd i etterforskningen. Men i 2015 blir en pensjonert Hays bedt om å undersøke den fremdeles uløste etterforskningen en gang til.

Rollebesetning

Sesong 1 
 Rustin «Rust» Cohle … Matthew McConaughey
 Martin «Marty» Hart … Woody Harrelson
 Maggie Hart … Michelle Monaghan
 Maynard Gilbough … Michael Potts
 Lisa Tragnetti … Alexandra Daddario

Sesong 2 
 Raymond «Ray» Velcoro … Colin Farrell
 Antigone «Ani» Bezzerides … Rachel McAdams
 Paul Woodrugh … Taylor Kitsch
 Jordan Semyon … Kelly Reilly
 Francis «Frank» Semyon … Vince Vaughn

Sesong 3 
 Wayne Hays … Mahershala Ali
 Roland West … Stephen Dorff
 Amelia Reardon … Carmen Ejogo
 Tom … Scoot McNairy
 Lucy Purcell … Mamie Gummer

Referanser

Eksterne lenker
 

Politi-TV-serier
TV-produksjoner på HBO